Documentation/HowTo/Impress Remote (Android)/hu

Először töltse le a 4.0.1 verziót
Töltse le a 4.0.1 (vagy újabb) verziót a letöltési oldalunkról. Ezen a területen számos fontos javítás történt, így nincs értelme a 4.0.0 használatának.

Támogatott platformok
Noha a Linux alatti Bluetooth jobban tesztelt a Windows és Mac alattinál, már minden rendszernek támogatottnak kellene lennie. Ezzel együtt kérjük, hogy jelentse az összes használatakor tapasztalt hibákat.

Az eszköz párosítása
Először párosítsa eszközét a laptopjával – ezt legegyszerűbben az Android Bluetooth beállítások panelén és a Linux Bluetooth beállítások alatt teheti meg. Ne feledje először bekapcsolni a laptop Bluetooth támogatását.

Indítsa el a LibreOffice Impresst
Nyissa meg az lapot, és jelölje be a  négyzetet. Ezután be kell zárnia a LibreOffice összes ablakát és újra kell indítania a LibreOffice Impresst. Más szóval, a következő indításnál látnia kell az indítóképernyőt.



Ha a beállítás nincs ott, akkor nem a 4.0.1 verziót használja, lásd a fenti letöltés szakaszt.

A mobileszköz beállítása
Keresse meg a "LibreOffice Impress távirányítót" az Android Play boltban, és telepítse (ez gyors – csak ~1.5 Mb). Az [https://play.google.com/store/apps/details?id=org.libreoffice.impressremote&feature=search_result#?t=W251bGwsMSwyLDEsIm9yZy5saWJyZW9mZmljZS5pbXByZXNzcmVtb3RlIl0. app store oldal itt van]. Valahogy így néz ki:

Ha nem látja a távirányítót az app boltban, akkor az Android verziója valószínűleg túl régi. Legalább az Android 2.3+ szükséges (lásd a Beállítások, Telefon névjegye panelt). Egy frissített Android csomag mindenesetre elérhető a 4.0.1 RC1-gyel együtt közvetlenül innen: http://downloadarchive.documentfoundation.org/libreoffice/old/sdremote-1.0.4/playstore/ImpressRemote.apk

Kapcsolja be a Bluetooth-t a mobileszközén
Az Impress távirányító megpróbálja maga bekapcsolni a Bluetooth kapcsolatot, de a keresés sajnos összezavarodhat, és esetleg nem jeleníti meg az eszközét. Sokkal jobb először bekapcsolni a Bluetooth-t az Android beállításokban.

Indítsa el az Impress távirányítót
Ekkor elkezd keresni, várjon egy kicsit amíg a laptopja megjelenik, válassza ki, várjon amíg az megtalálja a futó LibreOffice-t; ekkor megjelenik egy „Bemutató indítása” gomb vagy (ha már fut egy bemutató) az épp kivetített dia és néhány másik.

Használja a hangerőszabályzót a diák közti váltáshoz, a 'hangerő növelése' a következő diára vált.

További tippek/hibák
Számos hiba van a megvalósításban, amelyek javításán dolgozunk:


 * Több távirányító csatlakoztatása. Ez viszonylag jól működik, de bizonyos esetekben problémát okoz, ha két eszköz nem ért egyet a megjelenítendő diában. Váltson át néhányszor a laptopon a diák között a hiba elhárításához.